Սղոց 3

«Սղոց 3» (), ռեժիսոր Դարեն Բոուսմանի ամերիկյան սարսափ ֆիլմը։ Նկարահանվել է 2006 թվականին, «Սղոց» ֆիլմաշարի երրորդ մասն է։ ԱՄՆ-ում հավաքել է $ 80 238 724, իսկ ամբողջ աշխարհում՝ $ 84 635 551, ընդհանուր առմամբ՝ $ 164 874 275: Ֆիլմի պրեմիերան կայացել է 2006 թվականի հոկտեմբերի 26-ին։ Ֆիլմը նվիրված է Գրեգ Հոֆմանի հիշատակին, որը մահացել է 2005 թվականին և ֆիլմի առաջին երկու մասի պրոդյուսերն էր։

Սյուժե 
Ֆիլմը սկսվում է այն տեսարանով, որով ավարտվել էր «Սղոց 2»-ը։ Խուզարկու Էրիկ Մեթյուզը փորձում է ազատվել ոտքին կապված շղթայից։ Նա գտնում է իր լապտերը և տեսնում բժիշկ Գորդոնի կտրված ոտքը։ Հասկանալով, որ դա միակ ելքն է, նա նորից չի կարողանում անել դա։ Հետո զուգարանակոնքի բաքի օգնությամբ կոտրում է իր ոտքը և ազատվում շղթայից։

Սպա Ռիգը կանչում է Քերիին հերթական հանցագործության վայրը, որտեղ առաջին անգամ հանդիպում են Մարկ Հոֆմանին։ Քերին կարծում է, որ մահացած կտեսնի Էրիկին, բայց նրա փոխարեն տեսնում է Տրոյին, որը, ինչպես ասում էր Կոնստուկտորը, չի գնահատել ծննդյան ժամանակ իրեն տրված արտոնությունները և կրկին հայտնվել է անազատության մեջ։ Կոնստրուկտորը կարծում է, որ Տրոյի համար անազատությունը թանկ է ազատությունից և նրան շանս է տալիս վերջնականապես ազատվել շղթաներից։ Տրոյը կապված է բազմաթիվ շղթաներով (ձեռքերիн, ոտքերիн, շրթունքին և այլն)։ Նա պետք է ազատվի այդ շղթաներից մինչև ռումբի ժամանակաչափի ավարտը, սակայն չի հասցնում։

Քերին Ռիգին ասում է, որ Մեթյուզը մինչև հիմա հայտնվում է իր մղձավանջներում։ Քերին իրեն մեղադրում է նրա մահվան մեջ, բայց Ռիգը փորձում է նրան հավատացնել, որ նա մեղավոր չէ։

Քերին նկատում է մարդասպանի ձեռագրի անհամապատասխանությունը Սղոցի ձեռագրին․ նա միշտ իր զոհերին ապրելու հնարավորություն է տվել, բայց Տրոյը փրկվելու հնարավորություն չուներ․ դուռը փակ էր, և եթե անգամ նա հաղթահարեր փորձությունը, չէր կարող դուրս գալ։

Քերին իր տանը հայելու մեջ նայելիս հանկարծ հետևում նկատում է Էրիկ Մեթյուզին, սակայն արագ հասկանում է, որ դա տեսիլք է։ Նա կրկին ու կրկին նայում է Տրոյի մասին կինոժապավենը, երբ հեռուստացույցի էկրանը խափանվում է, և հայտնվում է պահարանում գտնվող տեսախցիկից հեռարձակվող իր պատկերը։ Կայծակնային արագությամբ վերցնում է հրացանը և կրակում դռան վրա, հետո փորձում է վերցնել տեսախցիկը, սակայն ինչ-որ մեկը խոզի դիմակով հարձակվում ու քնաբեր է ներարկում։

Արթնանալով՝  նա հասկանում է, որ շղթայակապ է, իսկ կողերին կցված է ինչ-որ սարք («Հրեշտակ» թակարդ)։ Սենյակում դրված հեռուստացույցը միանում է, և Սղոցը նրան ասում է, որ գոյատևելու համար նա պետք է ձեռքը իջեցնի թթվով անոթի մեջ և հանի սարքի բանալին։ Երկրորդ փորձից նա հանում է այն, բայց սարքը չի բացվում։ Մի քանի վայրկյան անց Քերին մահանում է։

Հետո հայտնվում է վիրաբույժ Լին Դենլոնի կերպարը։ Նա շատ բարդ վիճակում է․ ամուսնությունը փլուզման եզրին է, ինչն ազդում է նրա աշխատանքի վրա։ Ջեֆնը նույնպես կյանքի բարդ շրջանում էր. նա ապրում էր հանուն վրեժի. նրա մանկահասակ որդուն վրաերթի են ենթարկել, իսկ վարորդին ընդամենը կես տարով են ազատազրկել։ Տարիներ շարունակ Ջեֆը պատկերացնում է, թե ինչպես է հանդիպելու իր որդուն սպանողին, և նրան այլևս ոչինչ չի հետաքրքրում։ Սղոցի նպատակն է Ջեֆին հասկացնել, որ վրեժի համար ապրելը ինքնակործանում է, և նա պետք է իր խաղի մեջ մտնի՝ խոստանալով, որ վերջում կհանդիպի իր որդուն սպանողին։ Նրան տարբեր փորձություններ են առաջարկվում։

Լինն ամեն ինչ անում է, որպեսզի Ջոնը չմահանա։ Նա ուղեղի վիրահատություն է կատարում, և Ջոնն արագ ապաքինվում է։ Զառանցելիս նա կնոջ մասին տեսիլքներ է տեսնում։ Կարծելով, թե խոսում է իր կնոջ հետ, բռնում է Լինի ձեռքը և  ասում, որ սիրում է նրան։ Սա Ամանդային ստիպում է խանդել Ջոնին և Լինի դեմ տրամադրվել։ Նա արկղից հանում է ինքնավնասման գործիքներ և վնասում իրեն։

Ջեֆի հաջորդ խաղը իր որդու մահվան մեջ մեղավոր վարորդ Տիմատիի հետ հանդիպումն էր։ Նա կապված էր մի սարքի, և եթե Ջեֆը չհասցնի վերցնել թափանցիկ արկղի մեջ գտնվող բանալին, որը կախված է որսորդական հրացանի ձգանից, սարքը կսկսի պտտել Տիմատիի ձեռքերը, ոտքերը և գլուխը։ Սակայն Ջեֆը չի հասցնում փրկել Տիմատիին, և նա մահանում է։

Ջեֆն անցնում է բոլոր փորձությունները, և Ջոնը ասում է Ամանդային, որպեսզի նա Լինի պարանոցից հանի սարքը։ Ամանդան հրաժարվում է։ Ջոնը ասում է, որ նրանք անդունդի եզրին են և, քանի դեռ ուշ չէ, ավելի լավ է Լինին բաց թողնեն։ Ջոնը հիշեցնում է նրան, որ նրա խաղերն անարդար են, որ զոհերը փրկվելու շանս չունեն։ Ի պատասխան՝ Ամանդան Ջոնին պատմում է, որ ինքն է խեղդամահ արել Ադամին, իսկ Էրիկ Մեթյուզին նա ստիպված է եղել ծեծել ու թողնել որ մահանա։

Ջոնը նորից խնդրում է Ամանդային, որպեսզի բաց թողնի Լինին, սակայն նա հրաժարվում է։ Այդ ժամանակ Ջեֆը կանչում է Լինին, Լինը հարձակվում է նրա վրա, ու հենց այդ պահին Ամանդան կրակում է Լինի վրա։ Ջեֆը բռնում է Լինի ձեռքը և կրակում Ամանդայի վրա։

Ջոնը վերջապես պատմում է Ամանդային խաղի նպատակը․ խաղը ոչ միայն Ջեֆի և Լինի համար էր, այլ նաև նրա։ Ջոնն ասում է, որ նա ոչինչ չի սովորել ու դեռ տարված է վրեժով։ Նա զգուշացնում է, որ իր կինը շուտով կմահանա, բայց Ջոնը կարող է զանգահարել շտապ օգնություն, եթե Ջեֆը հրաժարվի վրեժի մտքից։ Ջոնն ասում է, որ Ջեֆը չի սպանի իրեն, և առաջարկում է վերջին փորձությունը․ նա կարող էր պատժել Ջոնին բոլոր չարությունների համար կամ կարող է ներել։ Ջեֆը ներում է նրան, բայց անմիջապես կտրում է նրա կոկորդը, և Ջոնը ընկնում է։ Վերջին ուժերով նա միացնում է ձայնագրիչը, և Ջեֆը ահով հասկանում է, թե ինչ է արել։ Պարզվում է, որ միայն Ջոնը գիտեր, թե որտեղ էր գտնվում Ջեֆի աղջիկը։

Ֆիլմն ավարտվում է Ջեֆի հուսահատության մարող ճիչերով։

Սցենար 
Ֆիլմի հիմքում ընկած է Ջեյմս Վանի սյուժեն, որը ֆիլմի առաջին մասի սցենարիստներից էր։ Իսկ սցենարը գրվել է մեկ շաբաթում Լի Ուոնելի կողմից։

Ծուղակներ 
Ֆիլմում ներկայացվում է յոթ ծուղակ․
 Լոգասենյակ
 Պայթուցիկով խցիկ
 Հրեշտակ
 Փամփուշտներով վզկապ
 Սառնարան
 Խոզի փոս
 Հրացան

Դերերում

Նկարահանումներ 
Ֆիլմի նկարահանումները տևել են 2006 թվականի մայիսի 8-ից մինչև հունիսի 19-ը։

Փաստ 
 2006 թվականին պետռեգիստրի հանձնաժողովի թիվ 331 եզրակացությամբ ֆիլմը ներառվել Է Բելառուսի Հանրապետությունում տարածման համար արգելվածների ցուցակում։

Ռեժիսորական տարբերակ 
Գոյություն ունի ֆիլմի ռեժիսորական երկու տարբերակ՝ «Saw III Unrated Edition» և «Saw III Director’s Cut»։

Saw III Unrated Edition 
Saw III Unrated Edition սովորական տարբերակից երկար է 5 րոպեով։ Տարբերությունները․
 Տեսարանը, որտեղ Էրիկը կոտրում է ոտքը, ցուցադրվում է մոտիկից։
 Էրիկի վերաբերյալ Քերիի և Ռիգայի երկխոսությանը մի քանի նախադասություն է ավելացվել (Քերրին ասում է, որ չի կարողանում նորմալ քնել նրա անհետացման պատճառով)։
 Երբ ակտիվանում է Քերրիի ծուղակը, տեսարանը ցուցադրվում է առջևից (երևում են նրա ներքին օրգանները)։
 Սառնարանում ավելացվել են տեսարաններ, որոնցում Ջեֆը թակում է դուռը՝ փորձելով դուրս գալ։
 Երբ «Հրացանը» ակտիվանում է, Տիմոտիի ոտքերն ու ձեռքերն ավելի շատ ժամանակ են ցույց տալիս։ Նաև այս տեսարանի ժամանակ հնչում է երաժշտություն, որը բացակայում էր ֆիլմի սովորական տարբերակում։
 Մի փոքր փոխվել է Էրիկի և Ամանդայի կռվի տեսարանը (օրինակ ՝ ցույց է տրված, որ Ամանդան լսել է, թե ինչպես է Էրիկը կանչում Դենիելին, ինչը նրան զայրացնում է)։
 Ֆիլմի վերջում ցուցադրվում է Լինի այլանդակված գլուխը, որից հետո ֆիլմն ավարտվում է։

Saw III Director’s Cut 
Saw III Director’s Cut սովորական տարբերակից երկար է 13 րոպեով։ Տարբերությունները․
 Ավելացված են Լինի և Ամանդայի կռվի տեսարաններ։
 Ավելացվել է մի տեսարան, որում բացահայտվում է, որ Ամանդան տեսել է մղձավանջներ Ադամի մասին։ Դրանից հետո նա որոշում է սպանել նրան, որպեսզի ազատվի տանջալից մահից։ Նաև այս տեսարանից պարզ է դառնում, որ Սղոցը շատ լավ գիտեր, որ Ամանդան արել էր դա։
 Երբ Կորբեթին ցույց են տալիս փականածակի միջով, նրա դիրքը փոխվում է։
 Վերջում Ջոնը չի հասցնում անջատել ձայնագրիչը։ Դրա փոխարեն Ջեֆը վերցնում է ձայնագրիչը, նստում Լինի դիակի կողքին և միացնում այն։ Հետո սկսում է գոռալ, և սկսվում են տիտրերը։
 Վերջին մասը նման է նախորդ տարբերակներին։ Ի տարբերություն մնացածի՝ ավելացված  է մի քանի նախադասություն, ինչպես նաև Ջոնի ձայնը ավելի հանգիստ և սպառնալի է։

Անվանակարգեր 
MTV ալիքի՝ 2007 թվականի մրցանակ
 Լավագույն չարագործ (Տոբին Բել)

MTV-Россия ալիքի՝ 2007թվականի մրցանակ
 Ամենալավ օտարալեզու ֆիլմ

Տեխնիկական տեղեկատվություն 

 Պատկերի ձևաչափը՝ 1.85 : 1
 Տեսախցիկ՝ Panavision Cameras and Lenses
 Պատճենի ձևաչափ՝ 35 մմ
 Նկարահանումների ձևաչափ՝ 35 մմ (Fuji)

Ծանոթագրություններ

Արտաքին հղումներ 
 Սղոց

Անգլերեն ֆիլմեր
2007 թվականի ԱՄՆ ֆիլմեր
Ամերիկյան սարսափ ֆիլմեր
Ամերիկյան թրիլեր ֆիլմեր
Lionsgate ֆիլմեր
2006 ֆիլմեր
Տորոնտոյում նկարահանված ֆիլմեր
Ամերիկյան սիքվել ֆիլմեր
Ամերիկյան քրեական ֆիլմեր
Ամերիկյան ֆիլմեր